দুর্ঘটনার পর সকাল ৮টায় চিনকি আস্তানা রেলস্টেশনের দায়িত্বে আসেন প্রধান স্টেশন কর্মকর্তা মঈনুল হুদা মজুমদার। তিনি কালের কণ্ঠকে বলেন, ‘ওয়াহিদুল আলম তখন স্টেশন মাস্টারের দায়িত্বে ছিলেন। তিনি একবার বলছেন গেটম্যানকে জানিয়েছেন। আবার বলছেন জানাননি। আসলে কোনটা সত্যি আমরা কিছুই বুঝে উঠতে পারছি না। আল্লাহ ছাড়া আর কেউই জানেন না। তবে শুনেছি গেটম্যান আরিফ তখন ঘুমিয়ে ছিল। দুর্ঘটনার পর সে গাঢাকা দিয়েছে।’